Ændret forslag til Europa-Parlamentets og Rådets direktiv om ændring af direktiv 88/77/EØF om indbyrdes tilnærmelse af medlemsstaternes lovgivning om foranstaltninger mod emission af forurenende luftarter og partikler fra dieselmotorer til fremdrift af køretøjer (1) (1999/C 43/05) (EØS-relevant tekst) KOM(1998) 776 endelig udg. - 97/0350(SOD)

(Forelagt af Kommissionen i henhold til EF-traktatens artikel 189 A, stk. 2, den 17. december 1998)

Kommissionens forslag KOM(97) 627 af 3. december 1997 ændres som følger:

1) Efter fjortende betragtning indsættes følgende nye betragtning:

»det er påkrævet at give mulighed for mærkning af pumper til salg af LPG for at oplyse brugerne om specifikationerne for det LPG-brændstof, der sælges, og for at fastsætte europæiske specifikationer for kvaliteten af LPG-brændstof;«

2) Artikel 1 affattes således:

»Artikel 1

I dette direktiv forstås ved:

- »køretøj«: et køretøj som defineret i bilag II, del A, til direktiv 70/156/EØF, som drives af en diesel- eller gasmotor, dog ikke køretøjer i klasse M1 med en referencemasse på 3,5 tons eller derunder

- »diesel- eller gasmotor«: den fremdrivningsenhed til et køretøj, som kan typegodkendes som separat teknisk enhed som defineret i artikel 2 i direktiv 70/156/EØF

- »EEV«: et særlig miljøvenligt køretøj (Enhanced Environmentally Friendly Vehicle), som drives af en motor, der opfylder de fakultative emissionsmål i række B i tabellerne i punkt 6.2.1 i bilag I til direktiv 88/77/EØF, som ændret ved dette direktiv.«

3) Artikel 2 affattes således:

»Artikel 2

1. Fra den 1. oktober 1999 kan medlemsstaterne ikke af grunde, der vedrører motorens emission af forurenende luftarter og partikler eller udstødningens røgtæthed:

- nægte EF-typegodkendelse, udstedelse af det dokument, der er omhandlet i artikel 10, stk. 1, sidste led, i direktiv 70/156/EØF, som ændret ved Kommissionens direktiv 98/14/EF (*), eller national typegodkendelse af en type køretøj, der drives af en diesel- eller gasmotor, eller

- forbyde registrering, salg, ibrugtagning eller anvendelse af sådanne fabriksnye køretøjer, eller

- nægte EF-typegodkendelse eller national typegodkendelse af en diesel- eller gasmotortype, eller

- forbyde salg eller anvendelse af fabriksnye diesel- eller gasmotorer

hvis de relevante krav i bilagene til direktiv 88/77/EØF, som ændret ved nærværende direktiv, er opfyldt, især hvis motorens emission af forurenende luftarter og partikler og udstødningens røgtæthed ligger inden for grænseværdierne i række A eller målværdierne i række B i tabellerne i punkt 6.2.1 i bilag I til direktiv 88/77/EØF, som ændret ved nærværende direktiv.

2. Fra den 1. oktober 2000

- kan medlemsstaterne ikke meddele EF-typegodkendelse eller udstede det dokument, der er omhandlet i artikel 10, stk. 1, sidste led, i direktiv 70/156/EØF

- skal medlemsstaterne nægte national typegodkendelse

af en type diesel- eller gasmotor og af en type køretøj, der drives af en diesel- eller gasmotor, hvis motorens emission af forurenende luftarter og partikler og udstødningens røgtæthed ikke ligger inden for grænseværdierne i tabellerne i punkt 6.2.1 i bilag I til direktiv 88/77/EØF, som ændret ved dette direktiv.

3. Fra 1. oktober 2001 skal medlemsstaterne

- anse typeattester, der ledsager fabriksnye køretøjer eller fabriksnye motorer som omhandlet i direktiv 70/156/EØF, for ugyldige til det i samme direktivs artikel 7, stk. 1, nævnte formål

- nægte registrering, salg, ibrugtagning og anvendelse af fabriksnye køretøjer, der drives af en diesel- eller gasmotor, og salg og ibrugtagning af fabriksnye diesel- og gasmotorer

hvis motorens emission af forurenende luftarter og partikler og udstødningens røgtæthed ikke ligger inden for grænseværdierne i række A i tabellerne i punkt 6.2.1 i bilag I til direktiv 88/77/EØF, som ændret ved dette direktiv; dette gælder dog ikke for køretøjer og motorer til eksport til tredjelande.

4. En motor, der opfylder de relevante krav i bilagene til direktiv 88/77/EØF, som ændret ved dette direktiv, og som opfylder emissionsmålværdierne i række B i tabellerne i punkt 6.2.1 i bilag I til direktiv 88/77/EØF, som ændret ved dette direktiv, skal anses for at opfylde kravene i stk. 2 og 3, jf. også stk. 1.

(*) EFT L 91 af 25.3.1998, s. 1.«

4) Artikel 3 affattes således:

»Artikel 3

Medlemsstaterne kan kun indrømme afgiftsbegunstigelser for motorkøretøjer, der opfylder bestemmelserne i direktiv 88/77/EØF, som ændret ved nærværende direktiv. Afgiftsbegunstigelser skal opfylde såvel traktatens bestemmelser som følgende betingelser:

1) De skal gælde for alle fabriksnye køretøjer, der udbydes til salg på markedet i medlemsstaten, og som tidligere end krævet opfylder de obligatoriske krav i række A i tabellerne i punkt 6.2.1 i bilag I til direktiv 88/77/EØF, som ændret ved nærværende direktiv.

De skal ophøre fra det tidspunkt, hvor emissionskravene i artikel 2, stk. 3, bliver obligatoriske for fabriksnye køretøjer.

2) De skal gælde for alle fabriksnye køretøjer, der udbydes til salg i en medlemsstat, og som opfylder emissionsmålværdierne i række B i tabellerne i punkt 6.2.1 i bilag I til direktiv 88/77/EØF, som ændret ved nærværende direktiv.

For hver type motorkøretøj skal de beløbsmæssigt være lavere end ekstraomkostningerne til det tekniske udstyr til overholdelse af enten grænseværdierne i række A eller målværdierne i række B i tabellerne i punkt 6.2.1 i bilag I til direktiv 88/77/EØF, som ændret ved nærværende direktiv, og monteringen heraf i køretøjet.

Kommissionen skal underrettes om planer om indførelse eller ændring af afgiftsbegunstigelserne i første afsnit i så god tid, at den kan fremsætte sine bemærkninger dertil.«

5) Artikel 4 affattes således:

»Artikel 4

Senest 12 måneder efter vedtagelsen af direktivet, dog senest 31. december 1999, forelægger Kommissionen et forslag om yderligere stramning af emissionskravene til de køretøjer og motorer, der er omfattet af direktivet, for Europa-Parlamentet og Rådet.

I forslaget skal følgende indgå:

- revisionsprogrammet i artikel 3 i Europa-Parlamentets og Rådets direktiv 98/69/EF (*) og artikel 9 i Europa-Parlamentets og Rådets direktiv 98/70/EF (**)

- udviklingen inden for emissionsbegrænsende teknologi til diesel- og gasmotorer, herunder dens sammenhæng med brændstofkvaliteten

- udarbejdelse af en testcyklus for typegodkendelsesprøvning, som er harmoniseret på verdensplan

- egendiagnosesystemer (OBD) til højtydende motorer

- relevante holdbarhedsbestemmelser

- passende grænseværdier for forurenende stoffer, der endnu ikke er regler for, som følge af generel indførelse af alternative brændstoffer.

Forslaget skal tilstræbe en betydelig nedsættelse af forurenende emissioner fra de køretøjer og motorer, der er omfattet af direktivet. De lavere grænseværdier gælder tidligst fra 1. oktober 2005 for nye typegodkendelser.

(*) EFT L 350 af 28.12.1998, s. 1.

(**) EFT L 350 af 28.12.1998, s. 58.«

6) Følgende linje indsættes sidst i indholdsfortegnelsen:

»BILAG VIII Specifikke tekniske krav til ethanoldrevne dieselmotorer«.

7) Punkt 2.7 i bilag I affattes som følger:

»2.7. forurenende luftarter, carbonmonoxid, carbonhydrider (for hvilke der antages et kul:brint forhold svarende til bruttoformlen CH1,85 for diesel, CH2,525 for LPG og CH2,93 for NG (NMHC) og en bruttoformel på CH3O0,5 for ethanoldrevne dieselmotorer), methan (idet der antages et kul:brint forhold på CH4 for NG) og nitrogenoxider, idet sidstnævnte udtrykkes som nitrogendioxid-ækvivalenter (NO2);

forurenende partikler, materiale, der er indsamlet på et nærmere angivet filtermateriale efter fortynding af udstødningsgassen med ren, filtreret luft, således at temperaturen ikke er over 325 K (52 °C)«.

8) Der indsættes følgende nye punkt 2.27 i bilag I:

»2.27. EEV, et særlig miljøvenligt køretøj (Enhanced Environmentally Friendly Vehicle), som drives af en motor, der opfylder de fakultative emissionsmål i række B i tabellerne i punkt 6.2.1.«

9) I bilag I bliver punkt 2.27 og 2.27.1 til punkt 2.28 og 2.28.1. Punkt 2.27.2 og 2.27.3 bliver til 2.28.2 og 2.28.3 og ændres som følger:

»2.28. Symboler og forkortelser

2.28.1. Symboler for testparametre

2.28.2. Symboler for kemiske komponenter

>TABELPOSITION>

2.28.3. Forkortelser

>TABELPOSITION>

«10) Punkt 4.1.2 4.1.3.1 i bilag I ændres som følger:

»4.1.2. For naturgas skal stammotorens evne til at tilpasse sig til enhver brændstofsammensætning, som kan optræde på markedet, være godtgjort. For naturgas er der sædvanligvis to typer brændstof med henholdsvis høj brændværdi (H-gas) og lav brændværdi (L-gas), men med betydelig spredning inden for begge områder; de afviger betydeligt i deres energiindhold, udtrykt ved Wobbe-indeks og ë-forskydningsfaktor (Së). Formler til beregning af Wobbe-indeks og Së er givet i punkt 2.25 og 2.26. Referencebrændstoffets sammensætning afspejler variationerne i disse parametre.

Stammotoren skal opfylde kravene i dette direktiv vedrørende referencebrændstofferne G20/GR (1) som foreskrevet i bilag IV, uden at der foretages rejustering af brændstofsystemet mellem de to tests. Dog tillades én tilpasningskørsel gennem én ETC-cyklus uden måling efter skift af brændstof. Før testning skal motoren tilkøres efter den procedure, som er givet i punkt 3 af tillæg 2 til bilag III.

4.1.3. For motorer, som drives af naturgas og er selvtilpassende dels til H-gasområdet, dels til L-gasområdet, og som kan omstilles mellem H-området og L-området ved hjælp af en kontakt, skal stammotoren afprøves i begge omskifterens positioner på de to relevante referencebrændstoffer som foreskrevet i bilag IV for hvert område. Som brændstof anvendes G20/GR (brændstof 1) og G23 (brændstof 2) for H-gasområdet, G23 (brændstof 1) og G25 (brændstof 2) for L-gasområdet. Stammotoren skal i begge omskifterens positioner opfylde kravene i dette direktiv uden omstilling af brændstofsystemet mellem de to tests. Efter skift af brændstof tillades dog én tilpasningskørsel gennem én ETC-cyklus uden måling. Før testning skal stammotoren tilkøres efter den procedure, som er givet i punkt 3 af tillæg 2 til bilag III.

4.1.3.1. På fabrikantens begæring kan motoren afprøves på et tredje brændstof (brændstof 3), hvis ë-forskydningsfaktoren (Së) ligger mellem værdierne for brændstofferne G20/GR og G25, f. eks. når brændstof 3 er et brændstof af handelskvalitet. Resultaterne af denne test kan danne grundlag for vurderingen af produktionens overensstemmelse.

(1) I tilfælde af EEV-godkendelse efter emissionsmålværdierne i række B i tabellerne i punkt 6.2.1, skal der som brændstof benyttes GR i stedet for G20.«

11) Der indsættes følgende nye punkt 4.1.5 i bilag I:

»4.1.5. For ethanolbrændstof opfylder stammotoren kravene i dette direktiv vedrørende det i bilag IV angivne referencebrændstof.«

12) I afsnit 4 i bilag I foretages følgende ændringer:

»4.2.1. Godkendelse hvad angår emissionen fra udstødningen af en motor, som kører på naturgas og er indstillet til at køre på gas i enten II-området eller I-området.

Stammotoren afprøves på de to relevante referencebrændstoffer som foreskrevet i bilag IV for det pågældende område. Brændstofferne er G20/GR (brændstof 1) og G23 (brændstof 2) for H-gasområdet, G23 (brændstof 1) og G25 (brændstof 2) for L-gasområdet. Stammotoren skal opfylde emissionskravene uden omstilling af brændstofsystemet mellem de to tests. Efter skift af brændstof tillades dog én tilpasningskørsel gennem én ETC-cyklus uden måling. Før testning skal motoren tilkøres efter den procedure, som foreskrives i punkt 3 af tillæg 2 til bilag III.«

»4.2.2.1. Stammotoren skal opfylde emissionskravene på referencebrændstofferne G20/GR og G25 for naturgas henholdsvis referencebrændstofferne A og B for LPG som foreskrevet i bilag IV. Mellem testene er finindstilling af brændstofsystemet tilladt. Denne finindstilling består i rekalibrering af brændstofsystemets database uden ændring hverken af den grundlæggende reguleringsstrategi eller grundlæggende struktur af databasen. Eventuel nødvendig udskiftning af dele, som direkte vedrører brændstofgennemstrømningen (såsom indsprøjtningsdyser), er tilladt. Motoren skal yde samme effekt på begge brændstoffer.«

»4.2.2.2. Hvis fabrikanten ønsker det, kan motoren afprøves på referencebrændstofferne G20/GR og G23, hhv. G23 og G25, i hvilket tilfælde typegodkendelsen kun er gyldig for gasser i henholdsvis H-området og L-området.«

13) Der indsættes følgende nye punkt 5.1.5 i bilag I:

»5.1.5. For en EEV-godkendt motor skal »EEV«-mærkningen anbringes efter EF-typegodkendelsesnummeret (på naturgasmotorer efter de bogstaver, der angiver gasområdet).«

14) I bilag I erstattes punkt 5.1.5 5.1.5.1 af følgende:

»5.1.6. Mærkning

5.1.6.1. NG-og LPG-drevne motorer

For NG- og LPG-drevne motorer med brændstofbegrænset typegodkendelse finder følgende mærkning anvendelse:

5.1.6.1.1. Indhold

Der skal gives følgende oplysninger:

I det i punkt 4.2.1.3 omhandlede tilfælde skal mærkets ordlyd være »MÅ KUN ANVENDES MED NATURGAS I H-OMRÅDET«. I givet fald erstattes »H« af »L«.

I det i punkt 4.2.2.3 omhandlede tilfælde skal mærkets ordlyd være henholdsvis »MÅ KUN ANVENDES MED NATURGAS AF SPECIFIKATION. . . .« og «MÅ KUN ANVENDES MED LPG AF SPECIFIKATION . . . .«. Alle oplysninger i de(n) pågældende tabel(ler) i bilag IV skal gives med de enkeltbestanddele og grænser, som angives af motorens fabrikant.

Bogstaverne og tallene skal være mindst 4 mm høje.

5.1.6.2. EEV-motorer

For motorer, der opfylder emissionsmålværdierne i række B i tabellerne i punkt 6.2.1, anvendes følgende EEV-mærkning.

5.1.6.2.1. Indhold

Mærkningen skal både indeholde $-mærket, påskriften »MILJØVENLIG (EEV)« og direktivnummeret som vist i nedenstående eksempel:

>REFERENCE TIL EN GRAFIK>

Bogstaverne og tallene skal være mindst 4 mm høje«.

15) I bilag I bliver punkt 5.1.5.2 og 5.1.5.3 til punkt 5.1.6.3 og 5.1.6.4 og affattes som følger:

»5.1.6.3. Egenskaber

Mærkaterne skal være holdbare i hele motorens levetid. De skal være let læselige, og bogstaver og tal skal være uudslettelige. Deres fastgørelse skal være holdbar i hele motorens levetid, og de må ikke kunne fjernes uden at de ødelægges eller gøres ulæselige.

5.1.6.4. Anbringelse

Mærkaterne skal være fastgjort til en motordel, som er nødvendig for motorens normale funktion og sædvanligvis ikke kræver udskiftning i hele motorens levetid. Endvidere skal sådanne mærkater være anbragt således, at de er let læselige for en gennemsnitsbruger, efter at motoren er blevet forsynet med alt motorudstyr nødvendigt for motorens funktion.

Der må kun anbringes en EEV-mærkat på et køretøj, hvis det er monteret med en EEV-godkendt motor.«

16) I bilag I affattes punkt 5.2 og 5.3 som følger:

»5.2. Ved EF-typegodkendelse af en køretøjstype hvad angår dennes motor, skal de i punkt 5.1.6.1 foreskrevne mærker endvidere være anbragt tæt på brændstofpåfyldningsåbningen.

5.3. Ved EF-typegodkendelse af en køretøjstype med godkendt motor skal de i punkt 5.1.6.1 foreskrevne mærker endvidere være anbragt tæt på brændstofpåfyldningsåbningen.«

17) I bilag I affattes punkt 6.2 som følger:

»6.2. Forskrifter vedrørende emission af forurenende luftarter, partikler og røg

Emissionerne bestemmes på grundlag af ESC-og ELR-tests for konventionelle dieselmotorer, herunder motorer udstyret med elektronisk brændstofindsprøjtning, udstødningsgasrecirkulation og/eller oxidationskatalysator. Dieselmotorer med avancerede systemer til efterbehandling af udstødningsgassen, herunder DENOX-katalysatorer og/eller partikelfilter, skal desuden underkastes ETC-test. For gasmotorer bestemmes emissionen af forurenende luftarter i ETC-testen, medens der ikke er noget krav om prøvning for partikelemission. Prøvningsmetoder for ESC- og ELR-test er beskrevet i bilag III, tillæg I, medens prøvningsmetode for ETC-test er beskrevet i bilag III, tillæg 2 og 3.

Emissionerne af forurenende gasser, i givet fald partikler og røg fra den motor, der fremstilles til prøvning, måles ved de metoder, der er beskrevet i bilag III, tillæg 4. I bilag V beskrives de anbefalede analysesystemer for forurenende gasser, anbefalede partikelprøvetagningssystemer samt det anbefalede system til røgtæthedsmåling. For NG-drevne gasmotorer skal methanemissionen angives, men er ikke underkastet nogen grænse.

Andre systemer eller analysatorer kan godkendes af den tekniske tjeneste, hvis de findes at give ækvivalente resultater for den pågældende prøvningscyklus. Fastlæggelsen af systemernes ækvivalens skal ske på grundlag af en korrelationsundersøgelse af syv par (eller flere) stikprøver af det betragtede system og et af referencesystemerne i dette direktiv. Til partikelemissioner anerkendes kun fuldstrømsfortyndingssystemet som referencesystem. Med »resultater« menes de specifikke emissionsværdier målt under testcyklusen. Korrelationsundersøgelsen, der udføres på samme laboratorium og prøvningscelle og på samme motor, bør fortrinsvis finde sted sideløbende. Som kriterium for ækvivalens anvendes ± 5 % overensstemmelse mellem gennemsnittene af stikprøveparrene. Med henblik på indførelse af et nyt system i direktivet baseres vurderingen af dets ækvivalens på beregninger af repeterbarhed og reproducerbarhed som beskrevet i ISO 5725.«

18) Punkt 6.2.1 i bilag I affattes som følger:

«6.2.1. Grænseværdier

Dieselmotorer

Den specifikke masse af carbonmonoxid, carbonhydrider i alt, nitrogenoxider, partikler som bestemt ved ESC-prøven samt røgtæthed som bestemt ved ELR-prøven må ikke være over værdierne i tabel 1.

>TABELPOSITION>

Diesel- og gasmotorer

For dieselmotorer, som yderligere testes med ETC-test, samt særligt for gasmotorer, må den specifikke masse af carbonmonoxid, af carbonhydrider bortset fra methan, af methan (hvor dette er relevant), af nitrogenoxider og af partikler (hvor relevant) ikke overskride værdierne i tabel 2.

>TABELPOSITION>

«19) Punkt 6.2.2.1 i bilag I affattes således:

»6.2.2.1. En fabrikant kan vælge at måle massen af carbonhydrider i alt i ETC-testen i stedet for at måle massen af andre carbonhydrider end methan. I så tilfælde er grænsen for massen af carbonhydrider i alt den samme som vist i tabel 2 for massen af andre carbonhydrider end methan.«

20) Bilag IV affattes som følger:

»BILAG IV

TEKNISKE SPECIFIKATIONER FOR DET REFERENCEBRÆNDSTOF, SOM FORESKRIVES TIL GODKENDELSESPRØVNING OG TIL KONTROL AF PRODUKTIONENS OVERENSSTEMMELSE

1.1. DIESELOLIE (1)[. . .]

>TABELPOSITION>

2. NATURGAS (NG)

På det europæiske marked sælges to gastyper:

- gas i H-området med de ekstreme referencebrændstoffer G20/GR (1) og G23

(1) Referencebrændstoffet G20 er muligvis ikke tilstrækkelig ekstremt i henseende til ë-forskydningsfaktor (Së), så alle gassammensætninger bliver omfattet, f. eks. North Sea H2 og Prop-Air blandinger. Derfor skal der ved EEV-godkendelse i henhold til emissionsmålværdierne i række B i tabellerne i punkt 6.2.1 i bilag I benyttes brændstof GR i stedet for G20.- gas i L-området med de ekstreme referencebrændstoffer G23 and G25.

Specifikationerne for referencebrændstofferne G20, GR, G23 og G25 er givet nedenfor:

>TABELPOSITION>

>TABELPOSITION>

>TABELPOSITION>

>TABELPOSITION>

3. LPG (FLASKEGAS)

>TABELPOSITION>

«21) Bilag VI ændres som følger:

»DEL I

0.5. Motorkategori: diesel / NG-drevet / LPG-drevet / ethanoldrevet dieselmotor (1): . . . . . . . . .

Tillæg

1.1.5. Motorkategori: diesel / NG-drevet / LPG-drevet / ethanoldrevet dieselmotor (1): . . . . . . . . .«

22) Der indsættes følgende nye bilag VIII:

»BILAG VIII

SPECIFIKKE TEKNISKE KRAV TIL ETHANOLDREVNE DIESELMOTORER

For ethanoldrevne dieselmotorer gælder følgende specifikke ændringer til ligninger og faktorer i testmetoderne i bilag III.

I bilag III, tillæg 1:

4.2. Korrektion ved omregning tør/våd

FFH = >NUM>1,877

>DEN>(1 + 2,577 * >NUM>GFUEL

>DEN>GAIRW

)

4.3. NOx-korrektion for fugtindhold og temperatur

KH,D = >NUM>1

>DEN>1 + A * (Ha - 10,71) + B * (Ta - 298)

hvor:

A = 0,181 GFUEL/GAIRD - 0,0266

B = - 0,123 GFUEL/GAIRD + 0,00954

Ta = luftens temperatur, K

Ha = indsugningsluftens fugtindhold i g vand pr. kg tør luft

4.4. Beregning af emissionsmassestrømme

Massestrømmene af emissioner (g/h) for hvert forløb beregnes på følgende måde, idet udstødningsgassens massefylde forudsættes at være 1,272 kg/m3 ved 273 K (0 °C) og 101,3 kPa:

1) NOx masse = 0,001613 * NOx konc * KH,D * GEXHW

2) COmasse = 0,000982 * COkonc * GEXHW

3) HCmasse = 0,000809 * HCkonc * GEXHW

hvor NOx konc, COkonc og HCconc (1) er gennemsnitskoncentrationer (ppm) i den ufortyndede udstødningsgas som bestemt i punkt 4.1

Hvis man (frivilligt) vælger at bestemne emissionen af luftarter med et fuldstrømsfortyndingssystem, skal følgende formel anvendes:

1) NOx masse = 0,001587 * NOx konc * KH,D * GTOTW

2) COmasse = 0,000966 * COkonc * GTOTW

3) HCmasse = 0,000795 * HCkonc * GTOTW

hvor NOx konc, COkonc og HCkonc (1) er de baggrundskorrigerede gennemsnitskoncentrationer (ppm) i den fortyndede udstødningsgas for hvert forløb, bestemt i henhold til bilag III, tillæg 2, punkt 4.3.1.1.

I bilag III, tillæg 2:

Punkt 3.1, 3.4, 3.8.3 og 5 i tillæg 2 gælder ikke kun for dieselmotorer, men også for ethanoldrevne dieselmotorer.

4.2. Testbetingelserne vælges således, at lufttemperaturen og luftfugtigheden som målt ved motorens luftindsugning er på standardbetingelser under testforløbet. Standardbetingelserne er 6 ± 0,5 g vand pr. kg tør luft inden for et temperaturinterval på 298 ± 3 K. Inden for disse grænser foretages der ingen yderligere NOx-korrektioner. Testen er ugyldig, hvis disse betingelser ikke er opfyldt.

4.3. Beregning af emissionens massestrøm

4.3.1. Systemer med konstant massestrøm

1) NOx masse = 0,001587 * NOx konc * KH,D * MTOTW (ethanoldrevne motorer)

2) COmasse = 0,000966 * COkonc * MTOTW (ethanoldrevne motorer)

3) HCmasse = 0,000794 * HCkonc * MTOTW (ethanoldrevne motorer)

hvor:

NOx konc, COkonc, HCkonc (1), NMHCkonc = baggrundskorrigerede gennemsnitskoncentrationer i cyklusen, generetet ved integration (obligatorisk for NOx og HC) eller ved måling med sæk, ppm

MTOTW = total masse af fortyndet udstødningsgas i cyklusen, som bestemt i punkt 4.1, kg.

4.3.1.1. Bestemmelse af baggrundskorrigerede koncentrationer:

Til beregning af nettokoncentrationen af forurenende stoffer skal de gennemsnitlige baggrundskoncentrationer af forurenende luftarter i fortyndingsluften trækkes fra de målte koncentrationer. Baggrundskoncentrationernes gennemsnitsstørrelse kan bestemmes ved prøvesækmetoden eller ved kontinuert måling med integration. Der skal anvendes følgende formler:

konc = konce - koncd * (1 - (1/DF))

hvor:

konc = koncentration af det pågældende forurenende stof i den fortyndede udstødningsgas, korrigeret for mængden af det pågældende forurenende stof i fortyndingsluften, ppm

konce = koncentration af det pågældende forurenende stof i den fortyndede udstødningsgas, ppm

koncd = målt koncentration af det pågældende forurenende stof i fortyndingsluften, ppm

DF = fortyndingsfaktor.

Fortyndingsfaktoren beregnes således:

DF = >NUM>FS

>DEN>CO2 konce + (HCkonce + COkonce) * 10-4

hvor:

CO2 konce = koncentration af CO2 i den fortyndede udstødningsgas, % v/v

HCkonce = koncentration af HC i den fortyndede udstødningsgas, ppm Cl

COkonce = koncentration of CO i den fortyndede udstødningsgas, ppm

FS = støkiometrisk koefficient.

Koncentrationer, der er målt på tør basis, skal omregnes til våd basis som angivet i bilag III, tillæg 1, punkt 4.2.

Den støkiometriske koefficient beregnes for den generelle brændstofsammensætning CHáOâNã således:

FS = 100 * >NUM>1

>DEN>1 + >NUM>á

>DEN>2

+ 3,76 * (1 + >NUM>á

>DEN>4

- >NUM>â

>DEN>2

) + >NUM>ã

>DEN>2

Kendes brændstoffets sammensætning ikke, kan der i stedet anvendes følgende støkiometriske koefficienter:

Fs (ethanol) = 8,4.

4.3.2. Systemer med strømningskompensation

For systemer uden varmeveksler bestemmes massen af forurenende stoffer (g/test) ved beregning af den øjeblikkelige masseemission og integration af de øjeblikkelige værdier over hele cyklusen. Desuden skal de øjeblikkelige koncentrationsværdier direkte korrigeres for baggrundskoncentration. Der anvendes følgende formler:

>START GRAFIK>

1) NOxmasse = Óni = 1 (MTOTW, i × NOxkonce, i × 0,001587) - (MTOTW × NOxkoncd × (1 - 1/DF) × 0,001587)>SLUT GRAFIK>

>START GRAFIK>

2) COmasse= Óni = 1 (MTOTW, i × COkonce, i × 0,000966) - (MTOTW × COkoncd × (1 - 1/DF) × 0,000966)>SLUT GRAFIK>

>START GRAFIK>

3) HCmasse= Óni = 1 (MTOTW, i × HCkonce, i × 0,000749) - (MTOTW × HCkoncd × (1 - 1/DF) × 0,000749)>SLUT GRAFIK>

hvor:

konce = koncentration af det pågældende forurenende stof, målt i den fortyndede udstødningsgas, ppm

koncd = koncentration af det pågældende forurenende stof, målt i fortyndingsluften, ppm

MTOTW, i = øjeblikkelig masse af fortyndet udstødningsgas (se punkt 4.1), kg

MTOTW = total masse af fortyndet udstødningsgas i hele cyklusen (se punkt 4.1), kg

DF = fortyndingsfaktor som bestemt i punkt 4.3.1.1.

4.4. Beregning af specifikke emissioner

De specifikke emissioner (g/kWh) beregnes for alle enkeltkomponenter som følger:

>START GRAFIK>

NOx>SLUT GRAFIK>

= NOx mass / Wact

>START GRAFIK>

CO>SLUT GRAFIK>

= CO mass / Wact

>START GRAFIK>

HC>SLUT GRAFIK>

= HC mass / Wact

hvor:

Wact = faktisk arbejde i cyklus som bestemt i punkt 3.9.2, kWh.

(1) Baseret på C1-ækvivalenter.«

(1) EFT C 173 af 8.6.1998, s. 1.